
Szentendre Város Önkormányzat Képviselő-testületének

418/2010. (XII.09.) Kt. sz. határozata:

Szentendre Város Önkormányzatának Képviselő-testülete 

1. a Szentendrei Kulturális Központ Nonprofit Korlátolt Felelősségű Társaság ügyvezetőjének 2010. december 8-i lemondását a gazdasági társaságokról szóló 2006. évi IV. törvény (a továbbiakban: Gt.) 31. § (1) bekezdésének d) pontja alapján oly módon fogadja el, hogy Závodszky Zoltán ügyvezető lemondása a Gt. 31. § (2) bekezdése alapján – a Szentendrei Kulturális Központ Nonprofit Korlátolt Felelősségű Társaság működőképességének fenntartása miatt – 2011. február 6-án hatályosul (azaz a bejelentéstől számított hatvanadik napon);

2. Závodszky Zoltán munkaviszonyának közös megegyezéssel történő megszűntetéséhez 2010. december 17-i hatállyal hozzájárul azzal a feltétellel, ha Závodszky Zoltán legkésőbb 2010. december 17-én megköti az ügyvezetői feladatok 1. pont szerinti ellátására vonatkozó, díjazás nélküli megbízási szerződést.  

3. felkéri a Jogi és Ügyrendi Bizottságot és a Oktatási és Kulturális Bizottságot, hogy a Szentendrei Kulturális Központ Nonprofit Korlátolt Felelősségű Társaság új ügyvezetőjének kiválasztását célzó pályázattal kapcsolatos feladatok ellátásáról gondoskodjanak, így különösen: 

· a pályázati kiírás összeállításáról; 

· a pályázati előkészítő-, és a pályázatok véleményezését végző bizottság felállításáról;

· a pályázat lebonyolításáról

továbbá az ügyvezető személyére vonatkozó döntési javaslatot terjesszék a Képviselő-testület elé.

Határidő: 

1-2. pont: azonnal

3. pont azonnal, döntésre a Képviselő-testület 2011. januári ülése

Felelős: Polgármester

K. m. f.


dr. Dietz Ferenc  s. k.
dr. Molnár Ildikó s. k.


polgármester
címzetes főjegyző
Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Jogi és közbeszerzési referens – intézkedésre

4. Személyügyi referens – intézkedésre

5. Závodszky Zoltán ügyvezető – e-mailen

6. Közműv. Kft Főkönyvelője – e-mailen 

6. Bizottsági referens – intézkedésre

7.Oktatási és Kulturális Bizottság Elnöke

8. Jogi és Ügyrendi Bizottság Elnöke

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. december 10.
Csattosné Horváth Edit

